cyanic-selkie/wikianc huggingface dataset:
Sant Istevan de Litera
Parla
La A final atona se pronuncia como una "e" ubierta atona, igual que en muitos puntos d'o catalán nordoccidental: o Segrián, a Noguera, Les Garrigues, Fraga, Torrent de Cinca, Castanesa, Maella y Gandesa. D'esta traza casa se pronuncia casE, pero en plural ye casas en Sant Istevan de Litera, mientres que en ixos atros puntos ye cases con "e" zarrata como en os puntos d'o catalán nordoccidental on se conserva a -a final atona.
1913
Noviembre
right|thumb|250px|L'escritor, dramaturgo y filosofo francés [[Albert Camus, naixito o 7 de noviembre de 1913.]]
Sant Istevan de Litera
Parla
A c, ç d'o catalán cheneral se pronuncia interdental igual que en aragonés, castellano d'o norte y centro, feito que en catalán se retroba en as parlas d'o Guadalop-Mezquín.
A diferencia d'as parlas d'o Guadalop-Mezquín y d'o benasqués, pero a l'igual que l'aragonés cheneral y bellas parlas catalanas baixorribagorzanas como a parla de Zanui, a terminación -ts en os plurals de palabras rematatas en -t se prenuncia interdental (foraz, denz, deminutibo -et con plural en -ez, etz...).
Os plurals femenins de palabras rematatas en -a son en -as como en aragonés cheneral y no -es como en catalán cheneral y alto benasqués.
Bi ha palabras, en especial fitonimos, rematatos en -o: chonco, tardano, marrueco y tozuelo. Os fitonimos servero, niezpolero contrastan con /romé/ y atros fitonimos prenunciatos d'alcuerdo con a fonetica catalana.
Bi ha casos de diftongación de "e" y "o" curtas latinas que pueden representar una introducción d'aragonesismos foneticos por tener tamién o final: mielquE, niezpole, niezpolero, tozuelo, marrueco.
Juan Pablo Caffa
Juan Pablo Caffa (Murphy, Santa Fé, Archentina, 30 de setiembre de 1984) ye un futbolista archentino que chuga d'interior ezquierdo en l'Arsenal de Sarandí.
Cerro Cogorro
O cerro Cogorro ye un pueyo de 1.133 metros d'altaria situau en a provincia de Zaragoza. En a suya cima bi ha un vértiz cheodesico.
Se troba en o municipio de Trasobars. Una mica más a l'ueste, en a muga con o municipio de Calcena ye o punto mas alto dito Altos d'el Cogorro (1.154 m).
Villalba (Zaragoza)
Cheografía
Ye situato en la val de lo río Miedes, afluent de lo Xalón.
Toponimia
En 1131 s'escribiba Villalba sin d'apelativo, como en toz los textos en aragonés medieval.
Jennifer Beals
Jennifer Beals, naixita de Chicago (Illinois) o 19 d'aviento de 1963, ye una actriz y modelo estausunidense, activa en o cine estausunidense dende primerías d'os anyos 1980.
D'entre a suya filmografía, cal destacar cintas como Flashdance (1983, Adrian Lyne), The Bride (1985, Franc Roddam), Caro diario (1993, Nanni Moretti), Devil in a Blue Dress (1995, Carl Franklin), The Prophecy II (1998, Greg Spence), 13 Moons (2002, Alexandre Rockwell), u The Grudge 2 (2006, Takashi Shimizu).
O Porrón
O Porrón (en castellano El Porrón) ye un mont de 2.312 metros d'altaria situau en a muga entre os municipios de Sallent de Galligo y Canfranc.
Caballería
thumb|250px|Caballería d'o exercito [[Suiza|suizo]] A caballería ye a unidat militar que combate amontata a caballo. Iste termin proviene d'o francés cavalerie. No gosaba emplegar-se ta fuerzas militars que usasen atros animals, como camellos u mulas.
Francisco Sá Carneiro
Francisco Sá Carneiro, naixito de Porto o 19 de chulio de 1934 y muerto en un accident d'avión o 4 d'aviento de 1980 en Camarate (Loures, Portugal), estió un avogato y politico portugués, que ocupó o cargo de Primer ministro dende o 3 de chinero de 1980 dica la suya muerte. Tamién heba estato ministro sin de cartera.
A suya muerte estió polemica, a suya avioneta modelo Cessna 421 chocó contra un edificio d'o barrio de Camarate a mán de l'Aeropuerto de Lisbona-Portela, y muitos anyos dimpués bels comisions d'investigación no tién una conclusión clara.
Aguces
Aguces ye un lugar aragonés perteneixient a o municipio de Candarenas, situato en a comarca de l'Alto Galligo (Uesca). Hué o lugar ye despoblato.
Cheografía
O lugar d'Aguces se troba situato a 650 metros d'altaria sobre o livel d'a mar.
Metralladora
250px|thumb|right|[[Cuerpo de Marines d'os Estaus Unius|Marines estausunidenses con una M240G.]] thumb|250px|Una metralladora.
Una metralladora ye un arma de fuego automatica que se caracteriza por disparar gran cantidat de balas en poco tiempo y de traza contina dende un cargador u cinta de balas. As metralladoras por un regular son pesatas, grandizas y montadas sobre una base u patas.
Orichen y evolución
As primeras metralladoras apareixioron mientres o sieglo XIX, como as ditas Gatling, encara que no yeran automaticas ya que s'accionaban con una manilla.
En 1884 apareixe un tipo de metralladora totalment automatizata inventata por Hiram Maxim, iste modelo fue adotato por a mayoría d'os exercitos europeus mientres que os norteamericans emplegoron o Browning que reutiliza o gas d'o canyón. Dende l'anyo 1917 a companyía constructora d'armamento Browning sacó a o mercato o modelo que funciona con retacule d'o canyón, un sistema que encara s'emplega.
Impacto en a guerra
A metralladora cambeó o sistema de combate que yera o mesmo dende as guerras napoleonicas. Dende l'aparición d'as metralladoras se facioron línias estaticas y buegas con l'uso de carros de combate contra istas armas automaticas.
Limitacions tecnicas
As metralladoras tienen muito desgaste d'o canyón y iste se dilata, fendo que dimpués d'un ciento de disparos pueda estar temporalment inútil. Amás tot o canyón ha d'estar sustituyito alto u baixo cada 10.000 tiros.
Toponimia aragonesa
A Toponimia aragonesa ye a toponimia relativa a lo territorio d'Aragón, en totas as etapas d'a suya historia.
Toponimia basco-aquitana
En l'Alto Aragón, l'Alta Ribagorza leridana y Pallars bi ha muitos toponimos que troban significato por o basco actual. Ye polemico si son antigos, relacionatos con a fase proto-basca que ye representata en as inscripcions aquitanas u son relacionatos con una vasquización tardana posterior a Catón u a movimientos de población que se dioron en tiempos baixo imperials u de l'alta Edat Meya. En tot caso os textos altomedievals de Ribagorza u Pallars presentan una microtoponimia d'orichen romanz, y por estar a microtoponimia indicativa d'os toponimos que produce a parla viva s'ha de considerar muitos d'os macrotoponimos basco-aquitanos como d'un tiempo anterior.
Toponimos basco-aquitanos son por eixemplo os derivatos de Xabierre, que vienen d'o basco Etxea Berri, "casa nueva" y n'este caso tienen ya una evolución romance como a diftongación d'a -e- en -ie- tractata como una Ě curta latina.
Toponimos con aspecto basco-aquitano en realidat no en son. Exeya d'os Caballers no ye un toponimo basco como consideraba Menéndez Pidal, por remontar-se a lo toponimo Segia bien documentato en textos latinos, y relacionato con tota una serie de hidronimos indoeuropeus y celticos d'Europa Occidental. O pareixito con Etxea ye por l'arabización d'a s inicial en tiempos de Al-Andalus. En l'actual estato d'as conoixencias tampoco pareix que siga d'orichen basco Bisaurri u Bisagorri en Ribagorza, derivable d'o chenitivo de l'antroponimo Vilaurus.
En a interpretación d'esta toponimia mos trobamos con un problema de transfondo ideolochico, por una part as tesis espanyolistas y bascofobicas representatas y ixemenatas por Guillermo Fatás, que niegan u minimizan a evidencia d'a presencia de pueblos basco-aquitanos en territorio altoaragonés y por atra part as tesis vasquistas que desacheran ixa presencia y tienden a interpretat toz os toponimos posibles dende o basco.
Toponimia en idioma iberico
En bellas publicacions, en especial foranas, no deseparan os toponimos ibericos d'os bascos, dando por verdaderas as tesis basco-iberistas. Se conoix a trascripción latina u griega de bellas ciudaz iberas en territorio aragonés. Tamién se conoix ixe nombre en Ibero por as monedas ibericas que se i acunyoron. Un toponimo actual de posible orichen ibero ye Oliet si a idenficación con l'antiga Ildugoite ye cierta.
Toponimia sorotapticos u preceltas
Bi ha toponimos indoeuropeus que no s'explican por o celta y que seguntes bel autor como Coromines se remontan a una primera expansión indoeuropea quan a branca celta encara no s'heba individualizato de tot en o seno d'as luengas indoeuropeas. Antes de Coromines bel autor prebaba d'explicar-lo por a suposata presencia d'atros pueblos indoeuropeus como os Ilirios u d'influencia indoeuropea como os Ligurs. Un toponimo preceltico posible puet estar o caso de Saganta. Peracens no ye un toponimo preceltico con P- inicial como s'ha quiesto pensar porque se remonta a lo latín Petra, como amuestran as variants medievals Pera Selz, Pera Salz, ecetra. Talment a desconoixencia d'a fonetica aragonesa por part de bel linguista haiga indueito a esta clase d'errors.
Toponimia en idioma celtibero
Bi ha casos bien conoixitos toponimos rematatos en briga ("ciudat alta fortificata") como Arcobriga (a man de Mont-reyal de Fariza), Mundobriga (Munebrega), Nertobriga (a man d'Epila y L'Almunia de Donya Godina). No ye o caso de Ballabriga que vien d'o latín Valle Aprica.
Toponimia en idioma galo
Bi ha toponimos en a Chacetania u as Cinco Villas que s'han puesto u s'han quiesto relacionar con o galo Dunum (equivalent semantico a lo celtibero Briga). Ye o caso de Berdún u Nabardún, pero tamién pueden estar casos d'usos ixemenatos d'a palabra gala Dunum por meyo d'o latín, (por eixemplo Pompeyo fundó Lugdunum Convenarum en Comencha, en l'actual Saint-Bertrand-de-Comminges con chents procedents d'Hispania).
Toponimia con elementos celtas emplegatos en latín u luengas romances
Ye o caso de Garmo Alto en a Val de Tena.
Toponimia latina
Muitos d'os toponimos romances actuals se remontan a toponimos que ya existiban en tiempos de l'Imperio Romano, quan encara no s'heban producito os cambios foneticos propios d'as luengas romances u neolatinas. Se conoixe a forma que teneban en ixas envueltas d'os romanos bels toponimos como Caesar Augusta. O toponimo "Xelsa" se remonta a Lepida Celsa
Toponimos romances con elementos morfolochicos latinos fosilizatos
Bi ha toponimos romanicos que fosilizan un plural neutro, como ye o caso Urreya.
Bi ha toponimos romances que tienen como base un antroponimo emplegato en tiempos romanos con sufixos de pertenencia, por un regular relacionatos con -anus, como ye o caso de Corbalán, Ladrunyán, etz..
Gerhard Rohlfs interpreta os toponimos rematatos en -ué (Sobrarbe, parte oriental d'o Viello Aragón, mitat occidental de Ribagorza) y -ui, (mitat oriental de Ribagorza, Pallars), formatos a sobén a partir d'un antroponimo tamién como de pertenencia.
Toponimos romances con elementos lexicos latinos que no existen en l'aragonés
Bi ha elementos lexicos latinos que no heredó l'aragonés pero sí atras luengas romances. Ye o caso d'os toponimos Entuixano, Entuixans d'a Val de Benás, que no tienen garra relación con l'aragonés puerta, pero sí con o rumano Ușă, con o que tien un común orichen en o latín USTIA y HOSTIUM, "puerta". O mesmo se debe desvenir con Chanovas, que derivaría d'o latín IANUA, "puerta".
Topinimia en romance andalusí asimilata por atras luengas romances
Puet estar o caso de muitos toponimos romanicos d'o sud de Uesca, Zaragoza, y Teruel presos dimpués por l'aragonés.
Toponimia en romance andalusí plegata a traviés de l'arabe
Os arabes prenioron bels toponimos romanicos y quedoron arabizatos y con una fonetica fixata mientres que a luenga romanica d'os andalusís continaba a suya evolución. Seguntes Rafael Lapesa ye o caso d'os toponimos con -ch- derivata d'a palatalización d'a C latina en CE, CI, (Villafeliche), paralelo a Alberche < PERSICUM. L'arabe preneba as palabras romances con o grupo -ST- fendo-ne una -ç-, (metatesi, porque a -ç- se prenunciaba -ts-). D'esta traza Cesaraugusta quedó en arabe como Zaragoça, desapareixendo en caso d'haber existito a forma teorica romaniza Zargosta, y estando Zaragoça y variants as que se troboron os conquiridors cristianos d'o norte.
Bi n'ha bels eixemplos claros que tienen articlo arabe Al adibito, como en os casos d' Alberche u Alberchigo.
Atro fenomeno interesant que amuestran os toponimos romances transmesos por l'arabe ye a imela, consistent en a evolución d'a a ta e (u mesmo una i en casos extremos). A imela s'observa en as terminacions -ena (Baguena, Calcena, Camarena,Carinyena, Forminyena, Lecinyena, Millena, Olbena, Ontinyena, Requena, Sarinyena y Sixena) y én (Aladrén, Bespén, Brunyén, Callén, Crivillén, Florén, Gayén, Granyén, Grisén, Lopinyén, Mallén, Marcén, Menén, Monchén, Pompién, Ontenyén, Sangarrén y Sunyén).
Gayén, Crivillén), que corresponden a las terminacions -ana y -án(o) de zonas con menor influencia arabe.
Toponimia en romance navarro-aragonés u aragonés
Bi ha muitos toponimos, millor conservatos en l'Alto Aragón que siguen as leis foneticas de l'aragonés, toponimos con palabras patrimonials aragonesas como Val(le), Foz, Mont, Pueyo. En a microtoponimia ye muito frecuent plana u plan(o).
Abreviacions coincidents con formas catalanas y occitanas
Encara que bi haiga toponimos con as radices Can, Castel, Fon y Pui que sigan d'orichen occitán u catalán (Canfrán, Candanchú), no siempre ye demostrable, y se conoixen en textos medievals formas con fonetica aragonesa de toponimos actuals con estas radices, ("Pueyo Moreno"). En os toponimos formatos con Campo, Castiello, Fuent y Pueyo a vegatas s'ha producito una abreviación esdevenindo monosilavos (de fueras de Castiello) y perdendo a tonicidat, esdevenindo Can, Castel, Fon y Pui. Se conoixen formas intermedias como un microtoponimo con puei en Fuents d'Ebro, o formas con castiel en toponimos que huei se sienten con Castel en o castellano (Castelserás, Castel de Cabra), a luenga oficial que ha substituyiu a l'aragonés orichinal. A fusión ye tan gran que se plega a metatesi como Pruiquimat (Ribagorza Baixa), u simplificacions como Purroi.
Uso tradicional de l'articlo en toponimos
S'ha documentau que en variants de l'aragonés como l'ansotán no se fa servir l'articlo definiu con macrotoponimos (Ansó, Aragón, Francia), pero que si que se puede fer servir l'articlo definiu con bel microtoponimo (O Sompor).
Bi ha toponimos referius a monts que igual como en anglés se fan servir sin articlo, visible sobre tot dezaga de preposición:en Turbón, en Cotiella, en Moncayo. Este zaguero ye en realidat mont Cayo y no s'emplega l'articlo igual como tampoco no s'emplega nombrando monts como mont Escuro.
Manimenos los emplegos de las luengas vecinas, castellana y catalana, apegan en aragonés una tendencia de posar articlos a los nombres de las comarcas, tendencia que han recibiu dende lo francés a partir de lo sieglo XVIII.
Las comarcas que presentan oposicions internas con los adchectivos alto y baixo no presentan articlo si l'adchectivo ye en la suya posición orichinal postposada, pero lo presentan si ye anteposau d'acuerdo con la influencia francesa y anglesa que plegan a traviés de lo castellano y catalán:
Manimenos, si que bi ha un emplego tradicional d'articlos en comarcas como A Fueba u en bel nombre de partida que deriva de ríos que levan articlo como La Uerba, La Canyada. Los toponimos formaus con pobla levan articlo en aragonés (La Pobla d'Alfindén, La Poblla de Fantova, La Puebla de Valverde).
Desambigacions toponimicas
A repetición de toponimos pa nombres de lugar bien conoixius en tot o reino se resolveba a sobén anyadendo o nombre d'o río que bi heba mes cerca u que travesaba o suyo termin u nuclio habitau.
Exotoponimos en aragonés relativos a localidaz fuera d'Aragón
L'aragonés poseye encara exotoponimos relativos a localidaz d'o sud de Francia (Bordeus) u de Catalunya (Barcelona). En a Edat Meya l'aragonés teneba exotoponimos relativos a rechions, ciudaz y lugars dende Orient Meyo dica as costa de l'Oceano Atlantico, (Mar Roya, Domás, El Caire, Nápols, Cherba, Canyet, Uet, Alchezira d'Alfadra, Lisbona, ecetra...)
S'ha de destacar que en bels casos os exotoponimos han plegato a traviés d'atra luenga con a que l'aragonés muga. Por eixemplo os exotoponimos Galas y Cornualla presentan eguals formas en occitán. Talment o toponimo Domás presente apocope por haber arribato a traviés d'o catalán y no por haber-se adaptato foneticament a variants d'aragonés con apocope. En a obra de Chuan Ferrández d'Heredia os exotoponimos presents s'adaptan dende a luenga d'os orichinals, sobretot o griego, o latín y o francés.
Toponimia en romance catalán
As comarcas orientals d'Aragón tienen una microtoponimia cuasi de tot en catalán. Os nomes d'os lugars encara que sigan d'orichen arabe u romanico-andalusí se catalanizoron en a Edat Meya.
Exotoponimos en catalán relativos a localidaz aragonesas
En catalán bi ha muitos exotoponimos relativos a ciudaz aragonesas, (Saragossa, Terol, Osca) en comparación a os pocos que bi n'ha relativos a ciudaz castellanas, (no bi ha actualment por lo menos un exotoponimo catalán pa Jaén u La Rioja y s'escriben con grafía orichinal castellana). Este ye por a simbiosi y vecindat de catalans y aragoneses en tiempos baixomedievals d'a Corona d'Aragón. D'esta traza lugars chicotz de Teruel tienen exotoponimos en catalán como Les Planes, Castellseràs, Torrocella, Vall d'Esgorfa, L'Anglesola, Cantavella, ezt...
En os textos medievals més antigos procedents de Catalunya trobamos exotoponimos catalans de toponimos aragoneses que ya no se fan servir como Pórtoles. En os textos medievals tardanos procedents de Valencia podemos trobar exotoponimos catalans de toponimos teruelans que representan talment a etapa inicial de castellanización d'os toponimos teruelans.
Toponimia en romance castellano
Bi ha muitos microtoponimos y toponimos relativos a vicos u aldeyas que son en castellano porque no existiban quan l'aragonés se charraba en a comarca on se troban (u porque si encara se charraba yera una situación que o castellano representaba a luenga de mayor prestichio). S'han feito cada vegata més comuns dende fins d'o sieglo XV.
Toponimos en aragonés u catalán castellanizatos
Manimenos o castellano ha preso bels toponimos aragoneses como base pa os toponimos oficials de zonas catalanoparlants (Monroyo, Peñarroya, Valderrobres, que en catalán son Mont Roig, Pena-Roja y Vall-de-Roures), y tamién de zonas bascoparlants d'o Norte de Navarra.
Apelativos en toponimos castellanos
A coincidencia de bels toponimos como Villafranca, Villarroya, Peñarroya tanto en Aragón como fuera d'Aragón creyó a necesidat administrativa de diferenciar-los. O servicio postal presionó a atras administracions pa que cambiasen bels nomes y poder treballar millor. A Sociedad Geográfica a primers d'o sieglo XIX proposó bel toponimo que fue acceptau como Peñarroya de Tastavins. L'apelativo Del Campo propio de la zona de Xiloca ye d'o decenio de 1910.
Toponimos derivatos d'o gotico
Talment Ricla siga d'orichen gotico.
Toponimos romances con elementos chermanicos francos
Ye o caso de Canfrán, Burg Nou y Burgo d'Ebro.
Toponimia arabe
Bi ha muitos toponimos arabes relativos a ciudaz a on yera bien establida a clase dirichent arabo-musulmana. Ye o caso de Calatayu (o "castiello d'Ayub") u L'Alchafaría ("palacio de Chafar"). Tamién bi ha toponimia arabe propia d'o periodo cristiano por seguir emplegando-se arabismos como tecnicismos agricolas u unidaz de mesura. Ye posible que bel toponimo anterior a lo periodo musulmán s'arabizase por pareixer-se a palabras arabes, como talment a Bursao celtibera, que cambió ta Borcha por pareixiu con a palabra arabe Burch, "torre". Os arabismos quedoron adaptaus a la fonetica aragonesa, esdevenindo a chim una ch, (Alchafaría, Alborche, Borcha, Burcharaloz) y bella aspirada arabe una f, (Alfama, Alfambra, Benifazán, Castiel Fabib, Fariza).
Toponimia berber
A toponimia berber ye escasa en Aragón y se reduce a nombres de confederacions tribals como talment os Awsicha en Osella u clans familiars como os Banu Razín en Albarracín) transmesos a traviés de l'arabe. O toponimo Monzalbarba significa "campamento de berbers" pero ye un toponimo arabe. En bellas publicacions dicen que a Puerta Cinegia prene nombre d'os berbers cenacha, bels autors creyen que ye poco probable porque Cinegio ye un nombre d'a serie latín-luengas romances, manimenos en 1492 s'escribiba Cineja u Cinecha.
Clama l'arención a concentración de toponimos derivatos d'etnonimos berbers en dos zonas concretas: a cuenca d'o río Aguas y a cuenca baixa d'o río Matarranya:
En a cuenca d'o río Aguas trobamos Azuara, Lagata y o despoblato de Nepza que seguntes interpretan autors como José Angel Sesma Muñoz, Carlos Laliena Corbera y Juan F. Utrilla Utrilla corresponderían a nuclios de población d'os grupos tribals Zuwara, Lawata y Nafzawa Estos autors fan notar que os Nafzawa s'establioron en diferents zonas d'Al Andalus dende o sieglo VIII como por eixemplo Teruel y Villel (os Banu Amira y os Banu Gazlun yeran brancas d'os Nafzawa). Si os Nafzawa son bien documentaus en fuents medievals en a peninsula no se puet dicir o mesmo d'os Zuwara, por o que si o toponimo "Azuara" se remonta a un etnonimo berber millor podría estar relacionau con un grupo tribal berber mes numeroso dito Zuwaga.
En a cuenca d'o río Matarranya u cerca de la suya boca en l'Ebro trobamos un foco encara mes claro: Mequinenza, Favara y Maella, que corresponden a las confederacions u grupos tribals Micnasa, Hawwara y Maguila, no guaire luent d'o toponimo Roques del Masmut de l'alto Matarranya, explicable dende o grupo tribal d'os Mezmutz. A relación d'o toponimo Maella con un etnonimo berber no ye tan evident como en os atros casos, (s'ha quiesto relacionar con o latín MACELLA, "mercaus"), pero presenta atras evidencias a part d'a suya asociación con os atros toponimos d'a redolada: a existencia d'o toponimo "Maguilla" en Extremadura y una posible evolución fonetica parellana con o toponimo Fraella u Frayella a partir d'o latín FRAGELLA.
Toponimia en neoaragonés
Bels sectors radicals dentro d'a chent preoucupata por a defensa y recuperación de l'aragonés escriben toponimos que nunca no han existito en as suyas composicions de base aragonesa. D'esta traza en cuenta de prebar de mirar a forma aragonesa d'ixe toponimo, en fan adaptacions particulars y convencionals como cambiar o fonema velar /j/ por una /x/, (xeada). escribindo cosas como Alfaxarín, Borxa, Buxaraloz, Xabalambre, que no responden a la fonetica aragonesa y responden a la fonetica castellana d'o sieglo XVI. En bels casos aciertan, como en Exea, pero dixando-se una caracteristica fonetica important que tenió ixe toponimo, como ye a -y- antihiatica d'o toponimo orichinal "Exeya". Esto no lo aplican en casos de G inicial como quan escriben Chelsa y Chea, que en aragonés orichinal han estato "Xelsa"/"Xielsa" u "(E)xeya". Fueras d'a reconstrucción d'o fonema -x- no gosan tener en cuenta a fonetica aragonesa y escriben Oz d'a Biella ("La Foz de la Viella" en aragonés orichinal).
Fan traduccions palabra a palabra con palabras descontextualizatas como Cantal Tallau, d'o castellano Piedra Tajada en cuenta d'a forma orichinal Piedratallada u Piedratallata u Billapolita de Villahermosa como si no en aragonés no hesen exitito as palabras piedra y fermosa. Tamién pueden cambiar sufixos que en aragonés no s'emplegan tanto como atros, como en Torreta, d'o castellano Torrecilla, que en aragonés ye Torreciella u Torrociella.
Bel lingüísta ha acusato a las Guías Prames d'aragonesizar qualques toponimos a concencia en sectors de l'Alto Galligo, Sierra de Guara y Ribagorza Media. Manimenos o treballo d'as Guías Prames ye faraonico como para que siga normal esperar errors. Entre as errors por neoaragesización més grans d'as Guías Prames tenemos Urrials neoaragonesización d'o castellano Urriales, que corresponde a lo toponimo sobrarbés Os Rials, y Biarxe, que ye una re-aragonesización con xeada de Biarge, castellanización d'o toponimo ya desapareixito Biarche.
Toponimia navarro-aragonesa en America
A emigración espanyola t'America trayó una antroponimia que dimpués quedó reflexata en a toponimia. A emigración espanyola excluiba a los aragoneses y catalans en tiempos d'a dominación espanyola, pero incluiba a los navarros y a chent d'a Corona de Castiella que teneban apellitos d'orichen aragonés. D'esta traza tenemos a presencia de l'apellito Zapata en Mexico. En o surueste de Cuba bi ha una peninsula dita Peninsula de Zapata que representa un caso de conservación d'a xorda intervocalica -T- propia d'a Fonetica aragonesa.
Castètharroi
Castètharroi (Castètharroi en occitán, Castet-Arrouy en francés y oficialment) ye una comuna occitana en o departamento francés de Gers, rechión d'Occitania, districto de Condòm y cantón de Leitora-Lomanha.
A suya población ye de 183 habitants (2007) en una superficie de 8,04 km², con una densidat de población de 22,76 hab/km².
Helianthus tuberosus
A pataquera (Helianthus tuberosus (Linnaeus, 1753) ) ye una planta d'a orden d'os Asterales y familia Asteraceae que ye nativa d'o centro d'America d'o Norte. Se cautiva ampliament en as redoladas atemperadas per o suyo tuberclo, clamau pataca. Os tuberclos se fan servir pa cocinar y enfornar d'a mesma traza que as trunfas, pero a diferencia d'a trunfa, tamién se pueden minchar crudas.
En Baden-Württemberg, Alemanya, mas d'o 90 % d'a cullita de pataquera se fa servir pa producir un auguardient clamau Topinambur, Topi, Rossler u Borbel.
thumb|left|230px|Os tuberclos d'a pataquera se claman patacas.
Concello de Sevilla
O Concello de Sevilla (en castellano y oficialment: Ayuntamiento de Sevilla) ye a institución que gubierna o municipio de Sevilla (Espanya). O Concello ye liderato por l'Alcalde de Sevilla, o qual s'esliche democraticament dende 1979. En l'actualidat l'alcalde ye Juan Espadas d'o PSOE y a chunta municipal ye formata por 31 concellers (12 d'o Partido Popular, 11 d'o Partido Socialista, 3 de Ciudadanos, 3 de Participa Sevilla y 2 de IU-Los Verdes). A seu d'o concello ye a Casa d'a Ciudat, en a plaza Nueva.
Gubierno municipal
O equipo de gubierno d'o Concello de Sevilla ye formato por 11 concellers esleitos por sufrachio universal. A maxima autoridat ye l'Alcalde de Sevilla, seguita d'os tres tenients d'alcalde, y 7 concellers que dirichen diferents ambitos d'a vida publica.
En a siguient tabla apareixen as Personas que fan parti de l'equipo de gubierno dende as eleccions de mayo de 2015 dica las que que se farán en l'anyada de 2019.
Francisco Tadeo Calomarde
Francisco Tadeo Calomarde de Retascón y Arriá, naixito de Villel (Comunidat de Teruel) o 10 de febrero de 1773 y muerto en Tolosa (Alta Garona, Occitania) o 19 de chunio de 1842, estió un politico aragonés, ministro de Gracia y Chusticia mientres o reinato absolutista de Ferrando VII, uno d'os politicos que teneban mas influencia en a persona d'o monarca. Estió autor d'un Plan d'estudeos, que s'aprebó en 1824.
Carioferina
As carioferinas (d'o griego Karion, «nuclio», y de l'anglés transfer, «transferencia», en o sentido de «transferideras d'o nuclio») son un grupo de proteínas implicadas en o transporte de moleculas a traviés d'a envoltura nucleyar. Se diz que actúan como importinas cuan importan moleculas dende o citoplasma enta o nuclio y que actúan como exportinas cuan el fan a la contra. Bellas proteínas miembros d'iste grupo funcional se muestran capables ta realizar as dos funcions, altras no en pueden fer si que una, estando importinas plenas, u exportinas plenas. as carioferinas fan parte d'a superfamilia d'a importina β, en a cual se i concaben proteínas que manifiestan semellanzas estructurals importants.
As carioferinas son capables ta ligar-se de manera transitoria con as nucleoporinas, en participando en o transporte de moleculas (de regular, RNAs u altras proteínas) a traviés d'o complexo de poro nucleyar. Cuan treballan como importinas, en l'interior d'o nuclio liberan a suya carga y se'n tornan ta lo citoplasma, en do pueden tornar a ligar altras moleculas transportables. Lo caso con funcionamiento millor descrito en as carioferinas ye el d'a carioferina β y carioferina α que chuntas dan lugar a una vía de transporte dita vía d'as carioferinas α y β.
Evo Morales
D'orichen amerindio, d'a etnia aymará, Morales ye o representant d'o sector agrario d'a rechión d'o Chapare boliviano y dirichent d'o Movimiento al Socialismo (MAS) (en aragonés: Movimiento enta o Socialismo). Ye, chunto a Felipe Quispe, uno d'os indichenas mas famosos d'a historia recient de Bolivia.
La Mata de los Olmos
La Mata de los Olmos ye un municipio aragonés de la provincia de Teruel, situato en la comarca de lo Baixo Aragón. La suya población ye de 265 habitants (2018), en una superficie de 23,5 km², con una densidat de población d'11,36 hab/km².
Cheografía
Ye situato en lo semontano nord-este d'a Sierra de Sant Chust, en una plana que bi ha Los Olmos y la Venda de la Pintada, en l cabalto de la compleganza de lo río Alchoza.
Amán de la muga con lo termin municipal de Los Olmos bi ha restos d'un sabinar de Juniperus thurifera.
Mugas
Lo suyo termin municipal muga con Los Olmos, Berche, Molins, Gargallo, Crivillén y Alloza.
Historia
Bi ha un important poblato iberico en lo cerro de San Cristobal.
Toponimia
En 1225 s'escribe La Matha. En la primera mitat de lo sieglo XIX s'anyade de los Olmos porque lo servicio de correus necesitaba diferenciar-lo d'atros lugars ditos Mata.
Condau de Flandres
Lo Condau de Flandres estió una entidat feudal fundata a finals de lo sieglo IX como dependencia de lo reino de Francia Occidentalis sobre la base de las posesions de lo primer conte tetular, Balduín I de Flandres, que abastaba allora los territorios d'arredol de Bruches, Gant y Bergues. En la Edat Meya lo Condau de Flandres estió un nuclio important de manufactura textil d'alta calidat con materia prima provinient de Castiella y d'Anglaterra.
La rechión historica clamada Flandres u Flandras (en neerlandés Vlaanderen) ye la zona que en la Edat Meya compreneba una parte de lo norte de Francia (la rechión de lo río Escalda), lo norueste de Belchica y l'extremo sudueste de los Países Baixos (Flandres zelandés; en neerlandés Zeeuws-Vlaanderen).
Exportina
O termino exportina (se prenuncia «esportina») fa referencia a las proteínas que tienen per función o transporte d'altras biomoleculas dende l'interior d'o nuclio celular enta o citosol; que ixo ye, a «exportación» d'o nuclio. En comparanza con as suyas antagonistas funcionals, as importinas, as exportinas pareix que tienen afinidaz diversas en correspondencia clara con a diversidat de moleculas que amenistan d'a suya meyación ta surtir d'o nuclio. Asinas, existen exportinas con afinidat per bellas formas d'RNAs, per proteínas diversas (histonas, proteínas Ras, etc.) per el que no existe consenso en garra secuencia a identificar-se, como sí que pasaba con o sinyal NLS d'as importinas.
Colechio de Sant Nicolau de Tolentino de Zaragoza
O colechio de Sant Nicolau de Tolentino yera una residencia pa estudiants universitarios que perteneixeba a la Orden d'os Agustinos Recoletos y que yera a lo costau d'a Basilica d'o Pilar de Zaragoza que estió espaldau con las reformas d'a plaza d'o Pilar en 1939.
Historia
O colechio estió construyiu en 1601 sobre unas casas donadas per Hugo d'Urríes, sinyor d'a baronía d'Ayerbe, que yeran anexas a lo suyo palacio. En 1615 estió espaldau l'antigo edificio y en o suyo puesto se construyió un nuevo edificio per los mayestros d'obras Diego de Quirós y Francisco d'Aguinaga costando 9,000 libras chaquesas. En 1836 estió desamortizau y en 1842 l'edificio estió en releo y adquiriu per Manuel Juan Auset per 140,000 reyals de bellón. A primers d'o sieglo XX l'edificio d'o colechio yera utilizau como edificio de viviendas y la suya ilesia anexa como magazén. L'edificio estió espaldau en 1939 con l'ampliación d'a Plaza d'o Pilar.
Descripción
L'edificio yera formau per lo colechio mesmo y una ilesia anexa. Toz dos teneban a suya dentrada per o callizo de Montaner, tamién clamau callizo de Francoy u tamién "calle del Fin".
Ilesia
A ilesia anexa teneba una planta rectangular y 13,5 m de longaria y yera d'estilo gotico. A portalada d'a ilesia teneba 12 palmos d'amplaria y 18 palmos d'altaria con dos arcos de meyo punto y con un escudo y dos lions rampants. En a ilesia yera enronau "Josef Ibánez d'a Consolación", mosén y heroi d'os Setios de Zaragoza.
Colechio
Teneba una planta rectangular con 49,5 varas de largo per 22,5 varas d'amplo. Poseyeba dos plantas:
Infantería
thumb|250px|Infanteria irlandesa en a [[I Guerra Mundial.]] A infantería ye un tipo d'unidat militar de combate a piet, que emplega tot tipo d'armas portatils y semiportatils y ta desplazar-se puet emplegar tot tipo de medios de trasporte, puet luitar sola con posibilidaz limitatas u en combinación con bel atra unidat.
Peralejos de Arriba
Peralejos de Arriba ye un municipio d'a provincia de Salamanca, en a comunidat autonoma de Castiella y Leyón, Espanya. A suya población ye de 53 habitants (2007), en una superficie de 32,69 km² y una densidat de población de 1,62 hab/km².
Provincia de Mureș
A provincia de Mureș (en rumano Județul Mureș) ye una provincia de Rumanía con capital en Târgu Mureș.
A población d'esta provincia ye de 580.851 habitants (en 2002) en una superficie de 6.696 km², con una densidat de población de 82 hab/km².
Divisions administrativas
O districto conta con 4 municipios, 7 ciudaz y 91 comunas.
Pitiegua
Pitiegua ye un municipio d'a provincia de Salamanca, en a comunidat autonoma de Castiella y Leyón, Espanya. A suya población ye de 225 habitants (2007), en una superficie de 19,75 km² y una densidat de población de 11,39 hab/km².
FAST (Radiotelescopio)
thumb|300px|O radiotelescopio FAST. O radiotelescopio esferico d'obridura de cincientos metros u FAST (de l'anglés: Five-hundred-meter Aperture Spherical radio Telescope; en chinés: 五百米口径球面射电望远镜), embotau Tianyan (天 眼, literalment, "Uello d'o ciel")) ye un radiotelescopio ubicau en a depresión de Dawodang, una fueva natural en o condau de Pingtang, Guizhou, sudueste de China. FAST tien un plato fixo de 500 m de diametro. Ye o radiotelescopio d'obridura plena mas gran d'o mundo y a segunda obridura mas gran d'un solament plato, dimpués d'o RATAN-600 en Rusia.
Tien un disenyo novedoso, que utiliza una superficie activa feita de panels de metal que se pueden abocar automaticament pa aduyar a cambiar l'enfoque a diferents arias d'o ciel. A cabina que contiene l'antena d'alimentación, suspendida de cables sobre o plato, puede mover-se automaticament por meyo de l'uso de cabrestantes pa endrezar o traste pa recibir sinyals de diferents adrezas. Observa a longarias d'onda de 10 cm a 4,3 m.
Chabalambre
Chabalambre (Javalambre en grafía SLA) puet estar:
FAST (Radiotelescopio)
O telescopio fació o suyo primer escubrimiento, de dos nuevos pulsars, en agosto de 2017. Os nuevos pulsars PSR J1859-01 y PSR J1931-02, tamién denominaus FAST pulsar #1 y #2 (FP1 ay FP2), estioron detectaus o 22 y 25 d'agosto de 2017; son a 16.000 y 4.100 anyos luz de distancia, respectivament. L'Observatorio Parkes en Australia confirmó de forma independient os escubrimientos o 10 de setiembre de 2017. En setiembre de 2018, FAST i heba descubierto 44 nuevos pulsars.
Aloja
Una aloja (u dona d'aigua, muller d'augua en catalán) ye un ser d'a mitolochía catalana. Son chenios que favoreixen os naiximientos y a fertilidat, que dan vida y recheneran a creyación.
Viven en os Pireneus, en zonas an bi ha augua, ya sigan fuents, ríos, torrents u espelungas humedas.
Tienen forma de doncellas, de uellos azuls u verdes, de largos cabellos d'oro, brillants como os rayos d'o Sol u como a luz d'a Luna.
A Raca
A Raca (en castellano La Raca) ye un pico de 2.278 metros d'altaria situau en a cordelera d'o Pireneu, en a muga entre un exclau d'o municipio de Chaca y o municipio de Canfranc (Uesca).
Zarra por o sud a val d'Astún, fendo parti d'ista estación d'esquí y estando o suyo cobalto.
Museu d'o Louvre
O Museu d'o Louvre (Musée du Louvre en francés) ye un museu en a ciudat de París, a capital de Francia.
Valerian and the City of a Thousand Planets
Valerian estió lanzau en os Estaus Unius lo 21 de chulio de 2017 per STXfilms, y en Francia lo 26 de chulio per EuropaCorp. Recibió criticas mixtas d'os criticos, que criticoron a trama y parti de l'elenco, pero emponderoron as imachens. Replegó $ 225 millons en tot o mundo pero, a resultas d'os suyos altos costos de producción y publicidat, se consideró una bomba de taquilla dimpués d'o suyo lanzamiento en os Estaus Unius.
Museu d'o Louvre
A seu d'o Museu, establito o 18 de noviembre de 1793 con a Revolución Francesa, ye o Palacio d'o Louvre, y tien una superficie de 210.000 m², d'os cuals 60.600 m² son d'exposicions.
As coleccions d'o Museu son universalistas, ye decir, bi ha amplas coleccions en o tiempo, dende l'Antigüidat dica 1848, y tamién en o espacio, con coleccions d'a Europa occidental, Grecia, Irán, Echipto u Orient Meyo. Respecto d'os contenitos, bi ha pintura, escultura, ceramica u obchectos arqueolochicos d'as debantditas culturas.
Con os suyos 8,3 millons de vesitas (2006) ye o Museu mas vesitato d'o mundo.
Santa Barbara (Albarracín)
Santa Barbara ye un lugar despoblau aragonés d'a provincia de Teruel, pertenexient a o municipio d'Albarracín, en a comarca d'a Sierra d'Albarracín.
Tragó de Noguera
Tragó de Noguera estió un antigo municipio de la comarca de la Noguera, disuelto lo 1964.
Comprendeba los lugars de Tragó de Noguera, Blancafort, Canelles, Boix y Alberola. De fueras de lo zaguero, los atros fuoron abandonatos, en part por la construcción en lo termin de los entibos de Canelles y de Santa Anna (que inundó l'antiga capital, Tragó, 496 habitants lo 1960). A lo 1964, la mayor part de lo termin municipal pasó a lo d'Os de Balaguer; en quedoron a part las tierras a lo sud de lo Barranc del Molí de Boix, comprendend-ie lo lugar de Boix, que s'integroron a lo municipio d'Ivars de Noguera.
A lo sieglo XIX s'explotaban las salinas de Tragó (chuntament con los vecins lugars de Camporrells, El Campell y Estopanyà). Encara se conserven bellas restas de lo castiello de Tragó y de lo monesterio de Santa María de Vallverd, femenín y de la Orden de Cistels, constituito lo 1172 y suprimito lo 1474. A lo MNAC se conserva una talla policromada de lo sieglo XIII, lo Calvari de Tragó de Noguera.
Pereña de la Ribera
Pereña de la Ribera ye un municipio d'a provincia de Salamanca, en a comunidat autonoma de Castiella y Leyón, Espanya. A suya población ye de 444 habitants (2007), en una superficie de 48,82 km² y una densidat de población de 9,09 hab/km².
Zamenis longissimus
Zamenis longissimus, antes Elaphe longissima, ye una cullebra d'a familia Colubridae. Ye una especie muit rara en Aragón, que se troba en o Pireneu y prepireneu. No ye verenosa, mincha micromamiferos, uevos y aus.
Club Deportivo Tauste
O Club Deportivo Tauste ye un club de fútbol aragonés, d'a localidat de Taust en a Provincia de Zaragoza. Establito en 1945, chuga en a Rechional Preferent d'Aragón.
Estadio
O Club Deportivo Tauste chuga os suyos partius como local en l'Estadio de Las Rozas, de titularidat municipal.
Ruente
Ruente ye un municipio d'a comunidat autonoma uniprovincial de Cantabria, Espanya. Fa parte d'a comarca de Saja-Nansa.
A suya población ye de 1.022 habitants (2009) en una superficie de 65,86 km², con una densidat de población de 15,52 hab/km².
Cheografía
A localidat de Ruente se troba situada a 189 metros d'altaria sobre lo livel d'a mar, a una distancia de 52 km d'a ciudat de Santander, a capital dàs suyas provincia y comunidat autonoma.
Friedberg (Bavera)
Friedberg (en bavaro Fribe) ye una ciudat de Bavera, Alemanya que se troba en o districto d'Aichach-Friedberg. A ciudat estió fundada en o sieglo XIII pa cobrar un peache a las personas que feban servir o puent que cruceya lo Lech.
Radiotelescopio d'Arecibo
thumb|300px|O radiotelescopio d'Arecibo. O radiotelescopio d'Arecibo yera un radiotelescopio reflector esferico de 305 m construiu en una fueva natural en l'Observatorio d'Arecibo ubicau amán d'Arecibo, Puerto Rico. Completau en noviembre de 1963, o telescopio d'Arecibo estió o telescopio d'obridura unica mas gran d'o mundo entre 53 anyadas, dica que estió superau en chulio de 2016 por o Telescopio esferico d'obridura de cincientos metros (u FAST) en Guizhou, China.
O telescopio d'Arecibo s'utilizó prencipalment pa la investigación en radioastronomía, sciencia atmosferica y astronomía de radar, asinas como pa programas que buscan intelichencia extraterrestre (SETI). A NASA tamién utilizó o telescopio pa programas de detección d'obchectos cercanos a la Tierra. L'observatorio, financiau prencipalment por a National Science Foundation (NSF) con l'emparo parcial d'a NASA, estió administrau por a Universidat de Cornell dende a suya finalización en 1963 dica 2011, dimpués d'o qual estió transferiu a una asociación dirichida por SRI International. En 2018, un consorcio liderau por a Universidat de Florida Central asumió a operación d'a instalación.
O disenyo unico y futurista d'o telescopio dio puesto a quantas aparicions en produccions de cine, chuegos y televisión, como que a scena d'a baralla culminant en a cinta de James Bond GoldenEye (1995). Ha estau incluiu en o Rechistro Nacional de Puestos Historicos d'os Estaus Unius dende 2008.
Dende 2006, a NSF ha reduciu o suyo compromiso de financiamiento con l'observatorio, o que ha levau a os academicos a empuchicar pa obtener emparo financiero adicional pa continar con os suyos programas. O telescopio estió danyau por l'oracán María en 2017 y se veyió afectau por tierratremos en 2019 y 2020. Dos crebaduras de cable, una en agosto de 2020 y una segunda en noviembre de 2020, menazoron a integridat estructural d'a estructura de suporte d'a plataforma suspendida y danyoron o plato. A causa d'a inzerteza sobre a resistencia restante d'os atros cables que sostienen a estructura suspendida, y a o risgo de colapso a causa de fallas adicionals que fan que as reparacions sían periglosas, a NSF anunció o 19 de noviembre de 2020 que o telescopio sería dau de baixa y desmantelau. Antes que podese estar desmantelau, varios d'os cables de suporte restantes sufrioron una falla critica y l'estructura de suporte, l'antena y o conchunto de domo cayioron en o plato a las 7:55 a. m. hora local de l'1 d'aviento de 2020.
Pico Chabalambre
Ye o punto mas alto d'a provincia de Teruel.
Navasa
Navasa ye un lugar aragonés d'a provincia de Uesca situato en o municipio de Chaca, en a comarca de Chacetania.
A suya población ye de 37 habitants(2009).
Molimentos
A suya ilesia parroquial, la ilesia de Nuestra Sinyora de l'Asumpción de Navasa, adedicada a Nuestra Sinyora de l'Asumpción ye d'estilo romanico (sieglo XII) y ye formada por una nau con abside semicercular.
Armada
thumb|250px|Barcos de guerra d'os [[Estaus Unius.]] L'armada u marina de guerra ye a parti de l'exercito (mas que mas d'as Fuerzas Armadas) que desarrolla la suya activitat en o medio acuatico, a ormino a mar, pero tamién en lacos u ríos.
Incluye prencipalment l'uso de cuantos tipos de barcos (vaixiellos) y submarins como los portaavions, destructors, fragatas, corbetas y dragaminas.
En aragonés medieval se feba servir a palabra estolt en cuenta d'armada.
Ruesga (Cantabria)
Ruesga ye un municipio d'a comunidat autonoma uniprovincial de Cantabria, Espanya. Fa parte d'a comarca d'Asón-Agüera.
Cheografía
A localidat de Ruesga se troba situada a 136 metros d'altaria sobre lo livel d'a mar.
Pitón de Benolch
O pitón de Benolch ye un pico de 1.781 metros d'altaria situau en a cordelera d'o Pireneu, en un exclau d'o municipio de Chaca (Uesca).
Pozos de Hinojo
Pozos de Hinojo ye un municipio d'a provincia de Salamanca, en a comunidat autonoma de Castiella y Leyón, Espanya. A suya población ye de 69 habitants (2007), en una superficie de 59,00 km² y una densidat de población de 1,16 hab/km².
Sortu
Sortu (Creyar en basco) ye un partiu politico d'ideolochía nacionalista basca fundato en febrero de 2011 y que tien como ambito d'actuación o País Basco y Navarra.
Historia
O 8 de febrero de 2011 se presenta o partiu en sociedat con una rueda de prensa en castellano y en basco en o Palacio Euskalduna d'a ciudat de Bilbau. En dita rueda de prensa se presentoron os prencipios y estatutos d'o partiu a on que se reflecta o refuse d'o partiu por toda a violencia, mesmo a violencia d'ETA, y o suyo compromís con as vías exclusivament politicas y democraticas ta conseguir os suyos obchectivos. Se define también l'ambito d'actuación d'a formación como Hegoalde, ye decir o País Basco y Navarra.
Asinas, Sortu se define como "un partiu independentista que pretende, dende vías exclusivamente politicas y democraticas, enantar enta a constitución d'un Estato basco en o marco d'a UE", "encauzar a confianza d'o espacio politico d'a izquierda abertzale", y contribuir a "alianzas politicas y socials que sitúen o soberanismo y o independentismo en o carril prencipal d'a sociedat basca".
Vallverd (desambigación)
Vallverd ye lo cognato de "Valverde" en catalán y puet estar:
Orgasmo
thumb|300px|L'orgasmo.
Marina
También pueden estar os siguients lugars:
Orgasmo
Os orgasmos humans per un regular resultan d'a estimulación sexual fisica d'o pene en os hombres (tipicament acompanyando a la echaculación), y d'o clitoris en as mullers. A estimulación sexual puede estar per practica propia (masturbación) u con una parella sexual (relacions sexuals con penetración, relacions sexuals sin penetración, u unatra actividat sexual).
Flamarens
A suya población ye de 114 habitants (2007) en una superficie de 14,36 km², con una densidat de población de 7,94 hab/km².
Isla d'as Rosas
A Isla d'as Rosas conoixita como Libre Territorio d'a Isla d'as Rosas (en esperanto Libera Teritorio de la Insulo de la Rozoj) u Republica Esperantista d'a Isla d'as Rosas (en esperanto Esperanta Respubliko de la Insulo de la Rozoj) estió una micronación de breu duración (dende 1968 dica 1969), ubicata sobre una plataforma artificial en a Mar Adriana, a una distancia de 6,27 millas nauticas (11,612 kilometros) a d'a costa italiana a man de Torre Predera, en a comuna de Bellaria-Igea Marina, en a provincia de Forlì (hue fa parte d'a provincia de Rimini; cordenatas: 44º 10' 49 norte; 12º 37' 20 este), por lo tanto 500 metros defuera d'as auguas territorials italianas.